text: [{"text_idx": "#000000", "text": "Na Website ni iVakadinadina i Jiova"}, {"text_idx": "#000002", "text": "Veika Vakasaenisi & na iVolatabu"}, {"text_idx": "#000006", "text": "O via wilika na ulutaga qo ena vosa %?"}, {"text_idx": "#000007", "text": "Vuna me Wiliki Kina na iVolatabu"}, {"text_idx": "#000008", "text": "\u201cAu nanuma ni na dredre me kilai na iVolatabu.\u201d\u2014Jovy"}, {"text_idx": "#000009", "text": "\u201cAu nanuma ni na vakavucesa na wiliwili.\u201d\u2014Queennie"}, {"text_idx": "#000011", "text": "Vakacava e bau va tale ga qori na nomu rai me baleta na iVolatabu ena dua na gauna mani o sega ni wilika? Era nanuma e levu ni dredre na wili iVolatabu. De dua ena veisau na nomu rai ke vakaraitaki vei iko na sala o rawa ni marautaka kina na nomu wiliwili, ke o kila tale ga ni na marautaki qai vakainaki na nomu bula ke o dau wili iVolatabu."}, {"text_idx": "#000012", "text": "Rogoca mada na ka era kaya eso me baleta na yaga ni nodra wili iVolatabu."}, {"text_idx": "#000013", "text": "E kaya o Ezekiel e yabaki 20 vakacaca: \u201cE liu, au dau vaka tu e dua na draiva e sega ni kila na vanua e gole tiko kina. Ia e vukei au na iVolatabu me vakainaki na noqu bula. Na ivakasala e tu kina e yaga ena noqu bula e veisiga.\u201d"}, {"text_idx": "#000015", "text": "E kaya me baleta na iVolatabu o Eunice, dua na marama yabaki 50 vakacaca: \u201cE veisautaka noqu bula, au vakavinakataka rawa kina noqu itovo.\u201d"}, {"text_idx": "#000016", "text": "Eratou vakadinata na le tolu qori kei na milioni tale vakacaca ni o na marautaka na bula ke o dau wili iVolatabu. (Aisea 48:17, 18) Ena vukei iko tale ga na iVolatabu mo vakatulewa vinaka, kunei ira na itokani dina, valuta na lomaocaoca, mo kila tale ga na ka dina me baleta na Kalou. E vinaka qai nuitaki na ivakasala ena iVolatabu ni vakarautaka sara ga na Kalou. O na vakila ga na kena yaga ke o muria."}, {"text_idx": "#000017", "text": "E dau dredre wale ga me tekivu rawa na wili iVolatabu. Vakacava o via kila eso na vakatutu yaga mo cakava kina qori, qai marautaka nomu wiliwili?"}]